钦定古今图书集成/历象汇编/乾象典/第059卷 > 《老人星赋》范仲淹
## 钦定古今图书集成/历象汇编/乾象典/第059卷 > 《老人星赋》范仲淹

“万寿之灵，三辰之英，其出也表君之瑞，其大也助月
之明。”但仰祥光，莫辨皤然之象；方资睿算，斯垂耄矣

处，能无鼓缶之歌；银汉经时，谁是游河之友。观夫落
落位正，荧荧影孤，应《春秋》之候，出丙丁之隅。视合璧
之祥兮未异，顾连珠之瑞兮若无。象兹黄发，永我鸿
图。想天上之宵征，宁非钟漏；顾人间之夕景，岂恨桑
榆。是何上象著明，昌时合偶。历数自延于人主，名实
何惭于国叟。月轮遥睹，安车之意宁无？天驷旁瞻，失
马之嗟何有。此盖君著明德，天陈瑞星。会兹鼎盛，荐
乃椿龄。增芳华于信史，协休美于祥经。每睹运行，如
纵心于黄道；无差躔次，疑尚齿于青冥。足使历象者
考祥，占天者改观。挂碧空而的的，度清霄而烂烂。非
时不见，如四皓之避泰；有道必居，若二疏之在汉。大
矣哉！名尊五福，位列三光。发天文之炳焕，符帝德之
悠长。北阙前瞻，独呈祥于有烂；南山俯映，共献寿于
无疆。士有仰而赋曰：“天之象兮示劝，君之位兮善建。”
用赞天灵之数，允协华封之愿。又何必周王之梦九，
与嵩岳之呼万者也。